Мъжкото население застарява и само за последните 3 г. подлежащите на запас са намалели с 200 000. Това съобщи пред "24 часа" зам.военният министър Иван Иванов.

Разчетите показвали, че към 2023 г. България ще има не повече от 2% резервисти до 35-годишна възраст. “Това е страшно! Няма да можем да се окомплектоваме с личен състав, ако не вземем спешни мерки”, коментира Иванов.<br /> <br /> Според министъра на отбраната Ангел Найденов след 20 г. България ще разполага с едва 680 хил. мъже на възраст между 18 и 50 г., които подлежат на ангажиране в резерва или запаса. Той обяви, че освен мобилизационен и доброволен се предвижда и създаването на териториален резерв, който да действа главно при стихийни бедствия./БЛИЦ<br />